**ชื่อองค์ความรู้ที่บันทึก**

**1.ชื่อภูมิปัญญาที่ทำการบันทึก** คือ การตัดเย็บเสื้อผ้า

เจ้าของภูมิปัญญาที่บันทึก นางฮาซนะ ยุโซะ

ที่อยู่เลขที่18/1 หมู่ที่ 1 ตำบลลุโบะบายะ

อำเภอยี่งอ จังหวัดนราธิวาส อาชีพ ทำสวน,ตัดเย็บเสื้อผ้าอายุ 44 ปี

โทร 082-824-3617

**2.ประวัติความเป็นมาของภูมิปัญญาที่บันทึก**

การตัดเย็บเสื้อผ้า เป็นสั่งสมภูมิปัญญามาตั้งแต่เยาว์วัย ทั้งการมีประสบการณ์ที่มีอยู่สูงโดยเฉพาะการตัดเย็บเสื้อผ้า มีกระบวนการตั้งแต่ตนเองต้องมีใจรักชอบในอาชีพนี้ ที่สำคัญต้องมีความรู้ คือความรู้เรื่อง จักรเย็บผ้า ตลอดทั้งการซ่อมในกรณีที่จักรชำรุดเป็นเบื้องต้น ประเภทจักรแต่ละชนิดจะใช้กับผ้าประเภทใด รอยด้ายที่ลงบนเนื้อผ้า ความหนา ความถี่ของรอยตะเข็บ การเลือกโทนสีผ้าสีต่างๆ ให้เหมาะสมกับวัฒนธรรมประเพณี ผ้าแบบไหนสีไม่ตก กระบวนการตัดเย็บเสื้อผ้าต้องมีการแนะนำลูกค้าที่มาใช้บริการเป็นอันดับแรก เพื่อให้ลูกค้ามีความเข้าใจในรายละเอียดเล็กๆน้อยๆเพื่อเสริมบุคลิกของตนเองให้ดูมีสง่าราศี โดดเด่นแก่ผู้พบเห็น จึงทำการวัดตัวลูกค้าโดยเน้นเสื้อผ้าที่ ใส่แล้วสบาย ดูดี

**3.จุดเด่นของภูมิปัญญาที่บันทึก**

การสร้างนวัตกรรมใหม่กับอาชีพตัดเย็บเสื้อผ้า เพื่อการดึงดูดลูกค้าให้หันมาตัดเย็บเสื้อผ้า

**4.กระบวนการผลิต**

**4.1 วัสดุอุปกรณ์**

1. กระดาษสร้างแบบ

2. กระดาษพิมพ์การ์ดลักษณะเหมือนกระดาษกล่องทั่วไป

3. กระดาษคาร์บอน ใช้กลิ้งให้เกิดเส้นบนผ้า

4. กรรไกรตัดผ้าควรใช้กรรไกรอย่างดีขนาด 7-8 นิ้ว

5. กรรไกรตัดกระดาษ

6. เข็มสอย มีหลายเบอร์ ผ้าเนื้อหนาใช้เบอร์ 8 ผ้าเนื้อบางใช้เบอร์ 11 ปักลูกปัดใช้เบอร์12

7. เข็มหมุด นิยมใช้เข็มเล่มเล็กยาว หัวโต ซื้อเป็นกล่องจะประหยัดมาก

8. หมอนปักเข็มหมุด มีเพื่อความสะดวกในการหยิบเข็มหมุดไปใช้งาน

9. ขอบเอวเป็นผ้าเทปเนื้อแข็ง

10. ชอร์คเขียนผ้า เป็นแป้งรูปสามเหลี่ยม ขอบบาง มีหลายสีควรเลือกใช้สีใกล้เคียงกับสีผ้า

11. ด้ายเนา เป็นด้ายเนื้อเปื่อยใช้เนาตะเข็บลองตัว เมื่อเย็บจักรทับจะดึงออกได้ง่าย

12. ดินสอดำ ใช้ดินสอดำเนื้ออ่อน ขนาด HB ดีที่สุด

-2-

13. ยางลบ ใช้สำหรับลบบริเวณที่มีรอยดินสอที่ไม่ต้องการ

14. ดินสอแดง-น้ำเงิน เป็นดินสอ 2 สีในแท่งเดียวกัน ใช้เขียนทับเส้นที่ต้องการใช้งาน

15. ลูกกลิ้ง ใช้กลิ้งรอยบนผ้าและบนกระดาษ

16. สายวัดใช้อย่างดีมีตัวเลขทั้งนิ้วและเซนติเมตร

17. สก๊อตเทป ใช้ติดกระดาษเมื่อแยกแบบ จะสะดวกดีกว่าใช้แป้งเปียก

18. ที่เลาะผ้า เป็นเหล็ก 2 ขา ใช้เลาะผ้าได้สะดวกและรวดเร็ว

19. บรรทัดใช้ขนาดยาว 60 เซนติเมตรเนื้อบรรทัดใช้เป็นไม้หรือพลาสติกก็ได้

20. ไม้โค้ง มีทั้งพลาสติกและโลหะใช้ในการวางเส้นโค้งให้รวดเร็วและถูกต้อง

21. ไม้ฉากรูปสามเหลี่ยม เนื้อพลาสติกจะทำงานได้รวดเร็วกว่าเนื้อไม้

22. สมุดจด ใช้สำหรับจดหรือบันทึกข้อมูลขนาดเสื้อผ้า

**4.2 ขั้นตอนการผลิต**

**1.** **ขั้นตอนการวัดตัว** เป็นการวัดขนาดเพื่อตรวจสอบความกว้าง ความยาว ความหนา ของสัดส่วน ซึ่งการวัดตัวนี้สำคัญมาก เพราะว่าจะส่งผลถึงลักษณะของผลสำเร็จ เช่น ผลงานได้สัดส่วน สวมใส่ได้สวยงามเหมาะสม หรือผลงานตึงรั้งสวมใส่ไม่ได้

**2.** **ขั้นตอนการสร้างแบบและแยกแบบ** ทำได้โดยการนำสัดส่วนที่ได้วัดขนาดไว้หรือการออกแบบมาสร้างแบบตัดหรือแพ็ทเทิร์น (Pattern) ลงกระดาษสร้างแบบ ตามกระบวนการของการสร้างแบบเสื้อผ้าแต่ละชนิด เช่น สร้างแบบตัดเสื้อ สร้างแบบตัดกระโปรง สร้างแบบตัดกางเกง เป็นต้น

**3.** **ขั้นตอนการคำนวณผ้า เลือกผ้า** การตัดเย็บเสื้อผ้านั้นเราควรคำนวณผ้าให้ถูกต้องเพื่อความประหยัดและเลือกผ้าให้เหมาะสมกับประโยชน์ใช้สอย

**4.** **ขั้นจัดเตรียมผ้า** เป็นการจัดเตรียมวัสดุที่เกี่ยวข้องกับการเย็บทุกชนิด เช่น เข็ม ด้าย กรรไกร ผ้า จักรเย็บผ้าบริเวณปฏิบัติงาน และแสงสว่าง เป็นต้น

                สำหรับผ้าที่ต้องการตัดเย็บ ถ้าไม่แน่ใจว่าจะหดหรือไม่ ควรนำผ้าไปแช่น้ำ ถ้าเป็นผ้าขาวให้แช่ด้วยน้ำเปล่า ถ้าเป็นผ้าสีให้แช่ในน้ำเกลือ โดยแช่ประมาณ 3 ชั่วโมง และนำไปผึ่งให้แห้ง พร้อมทั้งจัดเตรียมวัสดุอุปกรณ์ในการตัดเย็บให้ครบถ้วน

**5.** **ขั้นตอนการวางแบบตัดและตัดผ้า** ในขั้นตอนนี้ควรระมัดระวัง โดยอ่านรายละเอียดบนแบบตัด การทำเครื่องหมายต่างๆ ที่เขียนไว้ และกดรอยผ้าเส้นเย็บทุกเส้น เพื่อเป็นเครื่องหมายหรือเป็นเส้นแนวในการเย็บ

**6.** **ขั้นตอนการตรวจสอบคุณภาพ** เป็นการตรวจสอบคุณภาพของงาน ซึ่งในการตรวจสอบคุณภาพของงานตัดเย็บเสื้อผ้าที่สวยงาม ไม่ผิดพลาด ควรตรวจสอบทั้งขณะทำการเย็บ เช่น เนาลองตัว ตรวจสอบการประกอบการเย็บทุกขั้นตอน ตรวจสอบความเรียบร้อยของตะเข็บ เป็นต้น

-3-

**7. ขั้นตอนการแก้ไขจุดบกพร่อง**ในการตัดเย็บผ้าทุกชนิด เมื่อพบข้อบกพร่องไม่ควรปล่อยทิ้งไว้ ควรดำเนินการแก้ไขเพื่อให้ได้ผลงานที่สวยงามและมีคุณภาพ

**5.เทคนิค/เคล็ดลับ**

- ลูกค้าที่มาตัดเย็บจะให้ความสำคัญมาก เช่น การต้อนรับลูกคา การพูดคุยกับลูกค้าอย่างเป็นกันเอง และราคาของเสื้อผ้าก็ไม่แพงมากนัก คือ กลเม็ดที่ดึงดูดใจลูกค้า ทำให้มีรายได้เพิ่มขึ้นในแต่ละปี

**6.การถ่ายทอดสืบทอด**

1. การตัดเย็บเสื้อผ้าต้องอาศัยผู้ที่มีความสนใจ และมีใจรักในงานการตัดเย็บ

2. สอนกระบวนการตัดเย็บเสื้อผ้าทั้งทางทฤษฎีและการปฏิบัติ

-----------------------------------------------------------